ԱՄՓՈՓԱԹԵՐԹ
«ՍԵՎԱՆԱ ԼՃԻ ԷԿՈՀԱՄԱԿԱՐԳԵՐԻ ՎԵՐԱԿԱՆԳՆՄԱՆ, ՊԱՀՊԱՆՄԱՆ, ՎԵՐԱՐՏԱԴՐՄԱՆ ԵՎ ՕԳՏԱԳՈՐԾՄԱՆ ՄԻՋՈՑԱՌՈՒՄՆԵՐԻ 2027 ԹՎԱԿԱՆԻ ՏԱՐԵԿԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

	1. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶՊԵՏԻ ԱՇԽԱՏԱԿԱԶՄ
	17.06.2026թ.

	
	N 01/08/05116

	Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների 2027 թվականի տարեկան ծրագիրը հաստատելու մասին» Կառավարության որոշման նախագծի վերաբերյալ առարկություններ չունենք:
	
	

	2. ԳԱԱ ՍԵՎԱՆԱ ԼՃԻ ՊԱՀՊԱՆՈՒԹՅԱՆ ՓՈՐՁԱԳԻՏԱԿԱՆ ՀԱՆՁՆԱԺՈՂՈՎ
	19.06.2026թ.
	

	
	N Փ-18
	

	Տարեկան ծրագրի կետ 1.1-ում նշված 1) միջոցառումը՝ ««Սևան» ազգային պարկ»-ի ռեկրեացիոն գոտում թվով 7 հանրային լողափի կազմակերպերպում», չի արտացոլում նախագծի կետ 1-ում ներկայացված «Ծրագրում ներառնվել են 19 միջոցառումներ, որոնց իրականացման արդյունքում ակնկալվում է` ռեկրեացիայի արդյունավետ զարգացում» դրույթին, քանի որ 7 հանրային լողափի կազմակերպումը ռեկրեացիայի արդյունավետ զարգացման չի կարող հանգեցնել մի քանի պատճառներով։ Լողափերի թիվը նախորդ տարիների համեմատ էական փոփոխության չի ենթարկվել և միայն լողափերի կազմակերպմամբ ռեկրեացիան չի զարգանում, այլ միայն ավելի կազմակերպված բնույթ է ձեռք բերում։ Հետևաբար կամ նախագծում է պետք ռեկրեացիայի արդյունավետ զարգացումը փոխարինել ռեկրեացիայի կազմակերպում արտահայտությամբ, կամ նախատեսել ռեկրեացիայի արդյունավետ զարգացման միջոցառումներ:
	Չի ընդունվել։
Տարեկան ծրագրի 1.1 կետի 1-ին միջոցառմամբ նախատեսված է «Սևան» ազգային պարկի ռեկրեացիոն գոտում 7 հանրային լողափերի կազմակերպումը, ինչը հանդիսանում է Սևանա լճի ռեկրեացիոն ներուժի զարգացման և հանրության համար մատչելի ու անվտանգ հանգստի պայմանների ապահովման կարևոր բաղադրիչներից մեկը։
Ռեկրեացիայի արդյունավետ զարգացումը չի սահմանափակվում բացառապես նոր ենթակառուցվածքների կամ լողափերի թվի ավելացմամբ։ Ռեկրեացիոն ոլորտի զարգացման կարևոր ցուցանիշներ են նաև առկա ռեկրեացիոն տարածքների բարեկարգումը, ծառայությունների որակի բարձրացումը, անվտանգ և սանիտարահիգիենիկ պայմանների ապահովումը, ինչպես նաև քաղաքացիների համար հասանելիության ընդլայնումը։ Ծրագրով նախատեսված միջոցառման արդյունքում շուրջ 160,000 քաղաքացու համար կապահովվեն կազմակերպված և բարելավված հանգստի պայմաններ, ինչը նպաստում է ռեկրեացիոն ծառայությունների արդյունավետության բարձրացմանը և Սևանա լճի ռեկրեացիոն ներուժի առավել արդյունավետ օգտագործմանը։
Միաժամանակ, տարեկան ծրագրում ներառված են նաև ռեկրեացիոն միջավայրի բարելավմանն ու Սևանա լճի էկոհամակարգի պահպանությանն ուղղված այլ միջոցառումներ, որոնք համակցված ազդեցությամբ նպաստում են ռեկրեացիայի արդյունավետ զարգացմանը։ Հետևաբար, նախագծում կիրառված «ռեկրեացիայի արդյունավետ զարգացում» ձևակերպումը համարվում է հիմնավորված և փոփոխության կարիք չունի։
	

	1.1. 1-ին միջոցառման համակատարողների մեջ նշված է նաև ՍԼՊՓՀ-ը սակայն հասկանալի չէ, թե ինչ դերակատարում կարող է ունենալ հանձնաժողովն այս միջոցառման իրականացման մեջ։
	Ընդունվել է։
Կատարվել է փոփոխություն։
	

	Նույն կետի 3) միջոցառումը կոչվում է «Սևանա լճի առափնյա տարածքում գտնվող հանգստի, սննդի օբյեկտների կոյուղու և կենցաղային հոսքաջրերի կենսաբանական մաքրման կայանների կառուցում և շահագործում՝ համաձայն Կառավարության 2006 թվականի մարտի 23-ի N 397-Ն որոշման»: Պատասխանատուն՝ օբյեկտները շահագործող տնտեսվարողներ, սակայն 2027թ․-ին միայն նախատեսվում է «Սևան» ազգային պարկի տարածքում տնտեսվարող շուրջ 900 սուբյեկտներին մաքրման կայանների տեղադրման անհրաժեշտության վերաբերյալ ծանուցումներ» և այս պարագայում անհասկանալի է ինչու է ֆինանսավորման աղբյուրը նշված «...Օբյեկտները շահագործող տնտեսվարողների միջոցների հաշվին»։ Իրենք իրենց հաշվին են ծանուցվելու՞։ 
Այս ձևակերպումից չի հասկացվում, թե կենսաբանական մաքրման կայանների տեղադրումը պարտադի՞ր է տնտեսվարողների կողմից իրականացման համար, թե կամավոր։
«Սևան» ազգային պարկի տարածքում տնտեսվարող շուրջ 900 սուբյեկտներին մաքրման կայանների տեղադրման անհրաժեշտության վերաբերյալ ծանուցումներ»-ից բացի պետք է պահանջվի լճի առափնյա տարածքում գտնվող հանգստի, սննդի օբյեկտների միջոցներով իրականացնել «x» քանակի կայանների տեղադրում (սահմանել թիրախ)։
	Չի ընդունվել։
Հավելվածի 1.1.3 կետով նախատեսված միջոցառման նպատակն է ապահովել Սևանա լճի առափնյա տարածքում գործող տնտեսվարողների կողմից ՀՀ կառավարության 2006 թվականի մարտի 23-ի N 397-Ն որոշմամբ սահմանված պահանջների կատարման ուղղությամբ շարունակական աշխատանքների իրականացումը։ Միջոցառման շրջանակում տնտեսվարողներին ծանուցումների տրամադրումը հանդիսանում է վերահսկողական և իրազեկման գործընթացի բաղադրիչ, իսկ կենսաբանական մաքրման կայանների կառուցման և շահագործման պարտավորությունը բխում է գործող իրավական կարգավորումներից։ Հետևաբար ֆինանսավորման աղբյուրի մասով «օբյեկտները շահագործող տնտեսվարողների միջոցների հաշվին» ձևակերպումը վերաբերում է մաքրման կայանների կառուցման և շահագործման հետ կապված ծախսերին, այլ ոչ թե ծանուցումների իրականացմանը։
Միաժամանակ, միջոցառման տարեկան չափորոշիչներում առանձին քանակական թիրախի սահմանումը նպատակահարմար չէ, քանի որ մաքրման կայանների տեղադրման անհրաժեշտությունը պայմանավորված է յուրաքանչյուր տնտեսվարողի գործունեության առանձնահատկություններով, առկա ենթակառուցվածքներով և իրավական պահանջներին համապատասխանության աստիճանով, որոնք ենթակա են ճշգրտման իրականացվող վերահսկողության և ուսումնասիրությունների արդյունքներով։
	

	Նախագծի հավելվածի 1.1.3, 2.8 և 2.9 կետերով նախատեսված միջոցառումները վերաբերում են Սևանա լճի ջրհավաք ավազանում առաջացող կեղտաջրերի մաքրման խնդիրներին, որոնց իրականացման հիմնական իրավական հիմքը ՀՀ կառավարության 2006 թվականի մարտի 23-ի N 397-Ն որոշումն է։
Հարկ է նշել, որ նշված որոշմամբ սահմանված՝ Սևանա լճի ջրհավաք ավազանում կեղտաջրերի մաքրմանը ներկայացվող պահանջները արտահայտված չեն ջրի որակական հատկանիշները բնութագրող կոնկրետ ֆիզիկաքիմիական ցուցանիշներով և նորմատիվ արժեքներով, ինչը գործնականում հանգեցնում է մաքրման կայաններին ներկայացվող տեխնիկական պահանջների և մաքրման արդյունավետության գնահատման չափանիշների ոչ բավարար հստակեցվածության։
Հանձնաժողովը առաջարկում է հավելվածում ներառել հետևյալ միջոցառումը
«Սևանա լճի ջրհավաք ավազանում առաջացող կեղտաջրերի մաքրման նորմերի և (կամ) դրանք ջրհավաք ավազանից հեռացնելուն ներկայացվող պահանջների սահմանման մասին ՀՀ կառավարության որոշման նախագծի մշակում»։
	Չի ընդունվել։
Նշված հարցերը կարգավորվում են գործող օրենսդրությամբ և ենթաօրենսդրական իրավական ակտերով։ Տարեկան ծրագիրը նախատեսված է Սևանա լճի էկոհամակարգի վերականգնման, պահպանման և օգտագործման ուղղությամբ գործնական միջոցառումների իրականացման համար և չի հանդիսանում ոլորտային իրավակարգավորումների վերանայման կամ նոր նորմատիվ իրավական ակտերի մշակման հարթակ։ Հետևաբար առաջարկվող միջոցառման ներառումը չի բխում ծրագրի նպատակներից և կառուցվածքային տրամաբանությունից։
Տարեկան ծրագիրը ռազմավարական բնույթի փաստաթուղթ է և նախատեսված չէ առանձին միջոցառումների շրջանակներում կատարվող ծախսերի մանրամասն կառուցվածքի ներկայացման համար։ Միջոցառման իրականացման համար նախատեսված ֆինանսական միջոցների նպատակային բաշխումը և ծախսային ուղղությունների մանրամասնեցումը ներկայացվում են համապատասխան բյուջետային ծրագրերի, տարեկան գնումների պլանների, նախահաշիվների և ֆինանսատնտեսական հիմնավորումների շրջանակներում՝ ՀՀ բյուջետային օրենսդրությամբ սահմանված կարգով։
	

	Միաժամանակ նպատակահարմար է վերանայել և վերախմբագրել հավելվածի 1.1.3, 2.8 և 2.9 կետերով նախատեսված միջոցառումները՝ դրանք համապատասխանեցնելով վերոնշյալ կարգավորման տրամաբանությանը։
	Չի ընդունվել։
Նախագծի հավելվածի 1.1.3, 2.8 և 2.9 կետերով նախատեսված միջոցառումները մշակված են գործող իրավական կարգավորումների շրջանակներում և ուղղված են Սևանա լճի ջրհավաք ավազանում կեղտաջրերի մաքրման ենթակառուցվածքների ստեղծման, զարգացման և շահագործման ապահովմանը։ Դրանք չեն նախատեսում ոլորտը կարգավորող իրավական ակտերի վերանայում կամ նոր նորմատիվ պահանջների սահմանում։
Առաջարկությամբ նախատեսվող նոր միջոցառումը վերաբերում է իրավական կարգավորման փոփոխությանը և ենթադրում է նոր նորմատիվ իրավական ակտի նախագծի մշակում, ինչը դուրս է «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների 2027 թվականի տարեկան ծրագրի» կարգավորման առարկայից և նպատակներից։
Միաժամանակ, գործող իրավական ակտերի, այդ թվում՝ ՀՀ կառավարության 2006 թվականի մարտի 23-ի N 397-Ն որոշման վերանայման կամ նոր իրավական կարգավորումների մշակման անհրաժեշտության հարցը կարող է քննարկվել առանձին իրավաստեղծ գործընթացի շրջանակներում՝ իրավասու պետական մարմինների նախաձեռնությամբ և օրենսդրությամբ սահմանված կարգով։ Հետևաբար, առաջարկվող միջոցառման ներառումը տարեկան ծրագրում, ինչպես նաև դրա հիման վրա հավելվածի 1.1.3, 2.8 և 2.9 կետերի վերախմբագրումը նպատակահարմար չի համարվել։
	

	2.2. «Սևանա լճից ոռոգման սեզոնին ջրի արդյունավետ օգտագործման նպատակով մարզերում, համայնքներում և Սևանա լճի հարակից համայնքներում ջրախնայող տեխնոլոգիաների ներդնում»
Անհրաժեշտ է սահմանել թիրախ, որով հնարավոր կլինի գնահատել տվյալ առաջադրանքի կատարումը։
	Չի ընդունվել։
Միջոցառման նպատակն է խթանել Սևանա լճից ոռոգման նպատակով ջրառի կրճատմանը նպաստող ջրախնայող տեխնոլոգիաների ներդրումը՝ պետական քաղաքականության և համապատասխան ծրագրերի շրջանակներում։ Միաժամանակ, միջոցառման իրականացումը պայմանավորված է համայնքների, տնտեսավարող սուբյեկտների և այլ շահագրգիռ կողմերի նախաձեռնություններով, ինչպես նաև ֆինանսավորման աղբյուրների առկայությամբ, որոնք դուրս են նախագծով սահմանվող տարեկան ծրագրի անմիջական կարգավորման շրջանակներից։
Այս պայմաններում կոնկրետ քանակական թիրախի սահմանումը չի կարող ապահովել դրա իրատեսական և օբյեկտիվ գնահատումը, քանի որ արդյունքը կախված է ծրագրից անկախ գործոններից։ Միջոցառման արդյունավետությունը ենթակա է գնահատման իրականացված աշխատանքների և ներդրված ջրախնայող տեխնոլոգիաների փաստացի կիրառման արդյունքների հիման վրա՝ համապատասխան ծրագրերի և հաշվետվությունների շրջանակներում։
	

	2.3. «Որոտան-Արփա-Սևան հիդրոհանգույցի սպասարկման, շահագործման ու պահպանման աշխատանքների իրականացում»
Միջոցառման իրականացման համար 2027 թվականի համար նախատեսվող 350.0 մլն դրամ գումարի համար պետք է ներկայացվի խոշորացված նպատակային ուղղությունները և նրանց ծախսերը։
	Չի ընդունվել։
Հավելվածում 2027 թվականի համար նախատեսված 350.0 մլն դրամի ծախսերի խոշորացված կառուցվածքի ներառումը չի բխում տարեկան ծրագրի ձևաչափից և նպատակադրումից։ Տարեկան ծրագիրը նախատեսում է ներկայացնել միջոցառման ֆինանսավորման ընդհանուր ծավալը, իսկ ծախսերի կառուցվածքը և բաշխումն ըստ աշխատանքների հստակեցվում են միջոցառման իրականացման և գնումների պլանավորման փուլերում։
	

	2.4 միջոցառման համար պետք է ներկայացնել, թե քանի՞ հաշվարկ է նախատեսվում տարվա ընթացքում։
	Չի ընդունվել։
2.4 միջոցառման մասով «տարվա ընթացքում իրականացվող հաշվարկների քանակի» վերաբերյալ լրացուցիչ քանակական ցուցանիշի սահմանումը չի բխում միջոցառման կարգավորման առարկայից և տարեկան ծրագրի կառուցվածքից։ Միջոցառման բովանդակությամբ նախատեսված աշխատանքները հանդիսանում են գիտահետազոտական և գնահատողական բնույթի համալիր գործողություններ, որոնց արդյունքները ամփոփվում են որակական ցուցանիշներով և հաշվետվություններով։
	

	2.8. «Սևանա լճի ջրհավաք ավազանում առաջացած կեղտաջրերի մաքրում (Սևանա լճի առափնյա համայնքների կոյուղացում և ժամանակակից լոկալ մաքրման (կենսաբանական) կայանների տեղադրում)»
Պետք է սահմանել թիրախ՝ օրինակ, քանի բնակավայրում է կառուցվելու կոյուղու մաքրման կայան, կամ քանի բնակավայրի համար է իրականացվելու նախագծային աշխատանքներ։ Պետք է սահմանել նաև, թե ի՞նչ կոնկրետ արդյունք է ակնկալվում 2027թ. ընթացքում։
	Չի ընդունվել։
Միջոցառումը կրում է շարունակական և ծրագրային բնույթ, իսկ դրա իրականացման ծավալները պայմանավորված են համապատասխան ֆինանսական միջոցների առկայությամբ, ինչպես նաև իրավասու պետական մարմինների, տեղական ինքնակառավարման մարմինների և այլ շահագրգիռ կողմերի կողմից իրականացվող միջոցառումների ընթացքով։ Հետևաբար, նախագծով տվյալ միջոցառման շրջանակներում բնակավայրերի, կառուցվելիք կամ նախագծվելիք մաքրման կայանների կոնկրետ քանակական ցուցանիշների ամրագրումը տվյալ փուլում իրավաչափ և իրատեսական չէ։ Միջոցառման իրականացումը կիրականացվի՝ ելնելով հաստատված ծրագրերից, ֆինանսավորման աղբյուրներից և գործող օրենսդրությամբ սահմանված ընթացակարգերից։
	

	2.9. «Գավառի, Մարտունու և Վարդենիսի կեղտաջրերի մեխանիկական մաքրման կայաններում կենսաբանական մաքրման և տիղմի մշակման կառուցվածքների շինարարության նախագծանախահաշվային փաստաթղթերի մշակում, կենսաբանական մաքրում իրականացնող կեղտաջրերի մաքրման կայանների նախագծում»
Ասիական զարգացման բանկի միջոցներով այս աշխատանքները պետք է ավարտված լինեն 2027թ։ Այն նորից պլանավորել և այն էլ շարունակական ընդունելի չէ։
	Ընդունվել է։
	

	2.2, 2.3, 2.8, 2.10, 2.15, 2.16 կետերի համար որևէ քանակական կամ որակական չափանիշ սահմանված չէ, մինչդեռ դա Սևանա լճի ջրային ռեսուրսների և դրանից բխող կենսաբազմազանության և էկոլոգիական հավասարակշռության պահպանության կարևորագույն ուղղություններից է։ Միջոցառումների համար պետք է սահմանել իրականացման քանակական ցուցանիշներ։
	Չի ընդունվել։
Նախագիծը սահմանված կարգով շրջանառվել է շահագրգիռ պետական մարմինների միջև։ Միջոցառումների իրականացման համար պատասխանատու յուրաքանչյուր մարմին իր իրավասությունների շրջանակում կներկայացնի և կհստակեցնի համապատասխան միջոցառումների կատարման չափորոշիչները (քանակական և/կամ որակական ցուցանիշները)՝ հաշվի առնելով տվյալ միջոցառման առանձնահատկությունները, իրականացման հնարավորությունները և առկա ծրագրերը։
	

	Կետ 2.7-ի կատարումը տևական ժամանակ Կենդանաբանության և հիդրոէկոլոգիայի գիտական կենտրոնի ներգրավմամբ է տեղի ունենում, սակայն այս տարվանից կենտրոնն այլևս ԳԱԱ կազմում չէ, հետևաբար «ՀՀ ԳԱԱ համաձայնությամբ» արտահայտությունը պետք է փոխարինել կամ համալրել «ՀՀ Կենդաբանության և հիդրոէկոլոգիայի գիտական կենտրոն ՊՈԱԿ-ի համաձայնությամբ» արտահայտությամբ
	Ընդունվել է։
	

	2.10. «Այլընտրանքային ջրային ռեսուրսների օգտագործումը նոր ջրամբարների նախագծում, կառուցում (Գեղարքունիքի մարզի Արգիճիի և Աստղաձորի ջրամբարների կառուցման տեխնիկատնտեսական և նախնական նախագծերի աշխատանքների իրականցում)»
Անհրաժեշտ է հստակեցնել առաջադրանքը, ե՞րբ ենք ունենալու նախնական և մանրամասն աշխատանքային նախագծերը։
	Ընդունվել է ի գիտություն։
Նախագծով սահմանվում են միջոցառման բովանդակությունն ու հիմնական ուղղությունները, մինչդեռ նախագծային աշխատանքների իրականացման փուլերը և դրանց կատարման ժամկետները ենթակա են հստակեցման համապատասխան նախագծման գործընթացում՝ հաշվի առնելով ֆինանսավորման առկայությունը, գնումների ընթացակարգերը և իրավասու մարմնի կողմից հաստատվող աշխատանքային ժամանակացույցը։ Հետևաբար, տվյալ փուլում նախնական և մանրամասն աշխատանքային նախագծերի մշակման կոնկրետ ժամկետների ամրագրումը նպատակահարմար չէ։
	

	2.11. «Ըստ տարեկան հաստատված առավելագույն չափաքանակի Սևանա լճից ջրթողումների և ջրառների պլան-ժամանակացույցի կազմում, ներկայացում շրջակա միջավայրի նախարարություն (մարտ-ապրիլ)»
Սևանա լճից ջրթողումների և ջրառների համար անհրաժեշտ է մշակել հստակ, գիտականորեն հիմնավորված մեթոդիկա՝ հիմնված Սևան Հրազդանի ամբողջական համակարգի մաթեմատիկական մոդելի վրա, որով հնարավոր կլինի կազմել հիմնավորված պլան-ժամանակացույց։
	Չի ընդունվել։
Ջրթողումների և ջրառների պլան-ժամանակացույցը կազմվում է գործող իրավական ակտերով սահմանված կարգով և հիմք ընդունելով համապատասխան ջրօգտագործողների ներկայացրած հայտերը, ինչպես նաև տարեկան հաստատված առավելագույն չափաքանակը։ Գիտական մեթոդաբանության կամ մաթեմատիկական մոդելի մշակման վերաբերյալ առաջարկությունը վերաբերում է առանձին ծրագրային կամ գիտահետազոտական միջոցառման և չի հանդիսանում սույն միջոցառման կարգավորման առարկա։
	

	2.14. «Սևանա լճի ջրային հաշվեկշռի մեթոդիկայի վերանայում» Հաշվեկշռի մեթոդիկայի մշակման համար երկար տարիների անհրաժեշտություն չկա և այն չի կարող լինել շարունակական։
	Ընդունվել է։
	

	էկոլոգիական տեսանկյունից անհասկանալի է նախագծի կետ 4. Ակնկալվող արդյունքը բաժնում տեղ գտած «Նախագծի ընդունման արդյունքում ակնկալվում է Սևանա լճի էկոլոգիական հավասարակշռության վիճակի բարելավում» արտահայտությունը։ Էկոլոգիական հավասարակշռությունը կամ կա կամ խախտված է, այն չի կարող բարելավվել։
	Ընդունվել է։
Կատարվել է համապատասխան փոփոխություն։
	

	Խմբագրման կարիք ունի նաև նույն կետում տեղ գտած հետևյալ արտահայտությունը՝ «...լճի և դրա ջրհավաք ավազանի էկոհամակարգի կենսաբազմազանության պահպանություն»: Լճի և դրա ջրհավաք ավազանի տարածքում առկա են բազմաթիվ էկոհամակարգեր, հետևաբար «էկոհամակարգ» բառը պետք է փոխարինվի «էկոհամակարգեր» բառով։
	Ընդունվել է։
Կատարվել է համապատասխան փոփոխություն։
	

	Հաջորդիվ նշված արտահայտությունը կիսատ է։ Մասնավորապես գրված է. «...ափամերձ ջրածածկ տարածքներից...», և միտքը չի շարունակվում։ Անհրաժեշտ է հստակեցնել, ինչ է ակնկալվում ափամերձ ջրածածկ տարածքների առնչությամբ։
	Ընդունվել է։
Կատարվել է համապատասխան փոփոխություն։
	

	3. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅՈՒՆ 
	16.06.2026թ․

	
	N 01//4749

	«Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների 2027 թվականի տարեկան ծրագիրը հաստատելու մասին» Կառավարության որոշման նախագծի վերաբերյալ դիտողություններ և առաջարկություններ չկան:
	
	

	4. ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ 
	22.06.2026թ.

	
	N ՔՏՄ/11․03/16684-26

	[bookmark: _Hlk136601057]Կառավարության որոշման նախագծի վերաբերյալ ՀՀ քաղաքաշինության, տեխնիկական և հրդեհային անվտանգության տեսչական մարմինը դիտողություններ և առաջարկություններ չունի։
	
	

	5. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶՊԵՏԻ ԱՇԽԱՏԱԿԱԶՄ
	22.06.2026թ․

	
	N 01//04308-2026

	Նախագծի վերաբերյալ առաջարկություններ և առարկություններ չկան:
	
	

	6. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԵՂԱՐՔՈՒՆԻՔԻ ՄԱՐԶՊԵՏԻ ԱՇԽԱՏԱԿԱԶՄ
	23.06.2026թ․
	

	
	N 01//5335-2026
	

	Նախագծի վերաբերյալ առաջարկություններ չկան:
	
	

	7. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶՊԵՏԻ ԱՇԽԱՏԱԿԱԶՄ 
	23.06.2026թ.

	
	N 01/2/04023-2026

	Նախագծի վերաբերյալ առաջարկություններ և առարկություններ չկան:
	
	

	8. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱԴԱՍՏՐԻ ԿՈՄԻՏԵ
	16.06.2026թ.
	

	
	N ՍԹ/13036-2026
	

	Նախագծի վերաբերյալ առաջարկություններ   չկան:
	
	

	9. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅՈՒՆ
	25.06.2026թ.

	
	N 43/6/197440-26

	ՀՀ կառավարության որոշման նախագծի վերաբերյալ առաջարկություններ և առարկություններ չկան։
	
	

	10. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆ
	25.06.2026թ.

	
	N ԴԽ/15.3/24346-2026

	1. Հավելվածի 2.3 կետի 8-րդ սյունակի «կպահանջվի 350,000.0 հազ. դրամի» բառերը խմբագրել «կպահանջվի 300,000.0 հազ. դրամի» բառերով՝ համաձայն ՀՀ կառավարության 2026 թվականի հունվարի 22-ի N 72-Ն որոշման:
	Ընդունվել է։

	2. [bookmark: _Hlk233136603][bookmark: _Hlk232763164][bookmark: _Hlk232765706]Հավելվածի 2․8․ կետի Սևանա լճի ջրհավաք ավազանում առաջացած կեղտաջրերի մաքրում՝ Սևանա լճի առափնյա համայնքների կոյուղացում և ժամանակակից լոկալ մաքրման (կենսաբանական) կայանների տեղադրում միջոցառման իրականացման վերաբերյալ, տեղեկացնում ենք, որ Սևանի ավազանի ոչ միայն գյուղական առափնյա այլև ավազանի ավելի խորը ընդգրկված գյուղական բնակավայրերում կեղտաջրերի հեռացման համակարգը թերի է կամ իսպառ բացակայում է։ Համաձայն Սևանա լճի ավազան թափվող կեղտաջրերի մաքրման հետազոտության առաջին միջանկյալ հաշվետվության ավազանի գյուղական բնակավայրերից միայն Վարդենիկ բնակավայրն է (մոտ 10․000 բնակիչ) կոյուղացված մասնակի շուրջ 50%, Գանձակ՝ 9,2 %, Գեղհովիտ՝ 6%: Ավազանի մնացած գյուղական բնակավայրերում բնակիչները իրենց տարածքներում օգտագործում են արտաքնոցներ կամ ջրաթափանց կոյուղահորեր։ Հարցի կարգավորման համար անհրաժեշտ են մեծածավալ ներդրումներ նախ և առաջ կեղտաջրերի հեռացման, ապա նաև մաքրման համակարգերի կառուցման համար։ Այն բնակավայրերի կոմունալ ենթակառուցվածքները, որոնց նախագծման փուլում տեխնիկապես և տնտեսապես կհիմնավորվեն միացնել քաղաքների կենտրոնացված ջրահեռացման համակարգերին՝ ձևավորված կեղտաջրերը համատեղ կմաքրվեն համապատասխան քաղաքներում գործող «Գավառ», «Մարտունի», «Վարդենիս» կեղտաջրերի մաքրման կայաններում (ԿՄԿ-ներում), մինչև այն քանակները, որոնք թույլ են տալիս գործող ԿՄԿ-ների նախագծային հզորությունները։ Մնացած գյուղական բնակավայրերում անհրաժեշտ է նախագծել և կառուցել լոկալ մաքրման կայաններ, խմբային կամ կենտրոնացված՝ մեկ մաքրման կայան ընդհանուր բնակավայրի ծածկույթը ապահովելու համար, որոնք հիմնված կլինեն հիմնականում ինտենսիվ իսկ համապատասխան հիմնավորման դեպքում նաև էքստենսիվ տեխնոլոգիաների վրա։ Վերը նկարագրվածի համատեքստում 2024-2025թթ. Ասիական Զարգացման Բանկի (այսուհետ՝ ԱԶԲ) «Լուծումներ, որոնք նպաստում են Սևանա լճի բնապահպանական կայունությանը և աղետներին դիմակայունության» TA 10148-ARM տեխնիկական աջակցության ծրագրի շրջանակներում իրականացվել են ամբողջ Սևանա լճի ավազանի կեղտաջրերի հավաքման և մաքրման լուծումների տեխնիկատնտեսական իրագործելիության մանրամասն ուսումնասիրություն, կեղտաջրերի հեռացման համակարգի նախնական նախագծում և տարածական պլանավորում, հողերի օտարման և տարաբնակեցման վերաբերյալ հաշվետվությունների պատրաստում։ Աշխատանքը ներառել է Սևանի ջրավազանային կառավարման տարածքի (ՋԿՏ) կեղտաջրերի կառավարման տեխնիկական և ինստիտուցիոնալ խնդիրների ուսումնասիրություն և բացահայտում, դրանց կառավարման նախնական տարբերակների ներկայացում։ Նախագծով նախատեսվող աշխատանքների առաջնահերթությունները սահմանելու և կապիտալ ներդրումները ճշգրիտ պլանավորելու նպատակով մշակվել է եռափուլ ներդրումային ծրագիր և նույն ծրագրի 1-ին փուլի ՀՆԿ ձևաչափով ներդրումային փաթեթ։ Արդյունքում ԱԶԲ-ն ամբողջ Սևանա լճի ավազանի համար ներկայացրել է կեղտաջրերի կառավարման եռափուլ ծրագիրը, այդ թվում՝ 1-ին փուլի մանրամասն նախագծի տեխնիկատնտեսական հիմնավորումը (ՏՏՀ) և ներդրումային փաթեթը՝ հանրային ներդրումային կառավարման (ՀՆԿ) ձևաչափով, համաձայն որի` ընդհանուր կապիտալ ներդրումները, ներառյալ նախագծում, ծրագրի կառավարում, տեխնիկական և հեղինակային հսկողություն և այլ աշխատանքներ, կազմել են՝ 269,700,000․00 ԱՄՆ դոլար, իսկ 1-ին փուլի ներդրումները 101,700,000․00 ԱՄՆ դոլար։ Եռափուլ ներդրումային ծրագրի բոլոր երեք փուլերում ներառված ագլոմերացիաների (խմբային բնակավայրեր կամ առանձին, ինչպես նաև արտադրական և առևտրային միավորումներ), որոնց մեջ ներգրավված են նաև Սևանա լճի առափնյա համայնքներ, տրվել են կեղտաջրերի կառավարման (հավաքում և մաքրում) լուծումներ և  ֆինանսական գնահատականներ։

	3. Հավելվածի 2․9 կետի՝ «Գավառ», «Մարտունի», «Վարդենիս» կեղտաջրերի մեխանիկական մաքրման կայաններում կենսաբանական մաքրման և տիղմի մշակման կառուցվածքների շինարարության նախագծանախահաշվային փաստաթղթերի մշակում, կենսաբանական մաքրում իրականացնող կեղտաջրերի մաքրման կայանների նախագծման վերաբերյալ տեղեկացնում ենք, որ 2024 թվականի ապրիլի 3-ին Հայաստանի Հանրապետության վարչապետի գլխավորությամբ կայացած՝ Ջրային կոմիտեի 2023 թվականի հաշվետվության վերաբերյալ խորհրդակցության արձանագրության (N Վ/44-2024) 3.2.7 կետով «Սևանա լճի ափին գտնվող և Գավառ, Մարտունի ու Վարդենիս համայնքներում գործող թվով 3 մաքրման կայաններում կեղտաջրերի մեխանիկական մաքրումից կենսաբանական մաքրման անցում կատարելու հնարավորության, իրականացնող մարմնի, ժամկետների ու ֆինանսական գնահատականի վերաբերյալ» հանձնարարականի կատարումն ապահովելու համար, 2024 թվականին ՀՀ ՏԿԵՆ ջրային կոմիտեն նախաձեռնել և ՎԶԵԲ-ի օժանդակությամբ իրականացրել է տվյալ մաքրման կայանների նախնական ուսումնասիրությունը «prefeasibility» ԿՄԿ-ների արդիականացմանը (կենսաբանական մաքրում, տիղմի հիմնական կառավարում) վերաբերող հարցերի պարզաբանման համար։ Համաձայն ներկայացված հաշվետվության՝ Սևանա լճի էկոհամակարգի պահպանության նպատակով գոյություն ունեցող 3 կեղտաջրերի մաքրման կայանների (ԿՄԿ) վերազինման/արդիականացման ծախսերի ընդհանուր գնահատված կապիտալ ներդրումները կազմել են մոտավոր 15.4 մլն եվրո։ Գնահատված տարեկան գործառնական ծախսերը կազմել են մոտավոր 950 հազ. եվրո/տարի։ Զուգահեռաբար 2024 թվականին Ասիական զարգացման բանկի կողմից ֆինանսավորվող «Լուծումներ, որոնք նպաստում են Սևանա լճի բնապահպանական կայունությանը և աղետներին դիմակայունությանը» ծրագրի շրջանականերում, որի շահառուն հանդիսանում է նաև ՀՀ ՏԿԵՆ ջրային կոմիտեն, իրականացվել է Սևանի էկոհամակարգային ծառայությունների գնահատում։ Տեղեկացնում ենք նաև, որ ԱԶԲ-ն վերը նշված ծրագրի շրջանակներում իրականացրել է տեխնիկական աջակցություն՝ Սևանա լճի ավազան թափվող կեղտաջրերի մաքրման և ինստիտուցիոնալ խնդիրների, կեղտաջրերի մաքրման ապակենտրոնացված լուծումների և այլ խնդիրների վերաբերյալ, որտեղ տրվել են նաև Սևանա լճի ավազանում գտնվող Գավառ, Մարտունի և Վարդենիս համայնքներում գործող 3 մաքրման կայանների արդիականացման՝ կեղտաջրերի մեխանիկական մաքրումից կենսաբանական մաքրման անցում կատարելու լուծումները (տեխնոլոգիաները) և կապիտալ ներդրումների գնահատումներ։ 
[bookmark: _Hlk227227896]Ներկայումս, Ասիական զարգացման բանկը (ADB), TA-6559 REG տեխնիկական առաջադրանքի հիմքով և CDIA (Cities Development Initiative for Asia) հիմնադրամի կողմից ֆինանսավորվող ծրագրի շրջանակներում, SAFEGE և BIM Engineering խորհրդատվական ընկերությունների կոնսորցիումի միջոցով իրականացնում է Սևանի ավազանի կեղտաջրերի կառավարման համապարփակ ներդրումային ծրագրի (այսուհետ՝ Ծրագիր) առաջին փուլի նախագծի պատրաստում, որը ենթադրում է Սևանի ավազանի գոյություն ունեցող «Գավառ», «Մարտունի», «Վարդենիս» կեղտաջրերի մաքրման կայանների (ԿՄԿ-ի) արդիականացման (կոնցեպտուալ) և համապատասխան քաղաքների ու դրանց ագլոմերացիաներում ընդգրկված հարակից գյուղական բնակավայրերի կեղտաջրերի հավաքման և հեռացման համակարգերի՝ ներառյալ պոմպակայանների (աշխատանքային) նախագծում։

	Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների 2025 և 2026 թվականի տարեկան ծրագիրը հաստատելու և հավելվածով սահմանված 2.8 և 2.9 միջոցառումների վերաբերյալ դեռևս 2024 թվականին ներկայացրել ենք մեր դիրքորոշումը, որը մնում է անփոփոխ նաև 2027 թվականի տարեկան ծրագրի նախագծի դեպքում՝
«Սևանա լճի ջրհավաք ավազանում առաջացած կեղտաջրերի մաքրման միջոցառման իրականցումը Ջրային կոմիտեի ուշադրության կենտրոնում է և խնդիրը դիտարկվում է որպես հրատապ առաջնահերթություն։ Հարցի կարգավորման համար, անհրաժեշտ է առաջնահերթ իրականացնել առափնյա գյուղական համայնքների, կոյուղացում և մաքրման կայանների տեղադրում հետագայում մեծացնելով ծածկույթը, Սևանի ավազանի բոլոր այն բնակավայրերում՝ քաղաքային և գյուղական, որոնց կոմունալ-կենցաղային, արդյունաբերական կեղտաջրերը տեղափոխվում (թափվում) կամ ինֆիլտրացվում են համապատասխանաբար մակերևութային և ստորգետնյա ջրային ռեսուրսներ, առաջացնելով ճնշում Սևանա լճի վրա, ուղղակի կամ ցրված աղտոտվածության ձևով։
Այս գործընթացների կազմակերպման համար նախնական գործողությունները մեր դիտարկմամբ հետևյալն են՝
1) Անհրաժեշտ է հաշվարկել և գնահատել ավազանում ձևավորվող կեղտաջրերի քանակները, դասակարգելով ըստ տեսակի (ծագման)։
2) Կեղտաջրերի որակին ներկայացվող պահանջների հստակեցում և մեղմացում հատկապես ազոտ և ֆոսֆոր սննդային տարերի չափաքանակների վերաբերյալ, հաշվի առնելով լճի ինքնամաքրման հատկությունը։
3) Քննարկել կեղտաջրերի խառնուրդը (կոմունալ-կենցաղային և արդյունաբերական) մեկ ընդհանուր համակարգով հեռացնելու և մաքրելու տեխնիկական և տնտեսական նպատակահարմարությունը, իրականացնելով կեղտաջրերի կենտրոնացված կառավարում գործող «Գավառ», «Մարտունի», «Վարդենիս» ԿՄԿ-ում։
4) Քննարկել վերոնշված ԿՄԿ-ի վերազինման՝ կենսաբանական, ֆիզքիմիական, էլեկտրոֆիզիկական մաքրման մեթոդների, ինչպես առանձին, այնպես էլ համադրման (համաժամանակյա) և կեղտաջրերի վարակազերծման տարբերակները։ Մաքրման տեխնոլոգիայի ընտրություն կատարելուց հետո հաշվարկել մաքրման արգասիք հանդիսացող տիղմի և նստվածքի քանակները և դիտարկել դրանց օգտգործման/օգտահանման հնարավորությունները։ 
5) Քննարկել գործող ԿՄԿ-ից հեռու գտնվող՝ կեղտաջրերի կենտրոնացված կառավարման տեխնիկապես և տնտեսապես ոչ նպատակահարմար համարվող գյուղական համայնքներում, կեղտաջրերի ապակենտրոն կառավարման հնարավորությունները, բաժանելով համայնքները կլաստերների կամ ագլոմերացիաների։ Տեղադրել լոկալ մաքրման կայաններ։»:
	Չի ընդունվել։
Առաջարկությամբ ներկայացված հարցերը իրենց բնույթով պահանջում են համալիր տեխնիկական, գիտական և տեխնիկատնտեսական ուսումնասիրություններ, որոնք դուրս են տարեկան ծրագրի շրջանակից։ Տարեկան ծրագրով սահմանվում են միջոցառումների իրականացման ընդհանուր ուղղություններն ու գործառնական գործողությունները, իսկ ներկայացված մանրամասնությունները կարող են դիտարկվել առանձին ծրագրերի, ուսումնասիրությունների կամ նախագծային աշխատանքների շրջանակներում։

	11. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅՈՒՆ
	25.06.2026թ.

	
	N 01/16160

	«Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների 2027 թվականի տարեկան ծրագիրը հաստատելու մասին» Կառավարության որոշման նախագծի (այսուհետ՝ նախագիծ) վերաբերյալ առաջարկվում է նախագծի հավելվածի 2.2 կետի 7-րդ՝ «Միջոցառման իրականացման չափորոշիչը» սյունակում որպես կատարման գնահատման քանակական և որակական ցուցանիշներ ներառել ինտենսիվ այգեգործության զարգացման, առաջադիմական տեխնոլոգիաների ներդրման, ոչ ավանդական բարձրարժեք մշակաբույսերի արտադրության խթանման ծրագրի շրջանակում ջրախնայող տեխնոլոգիաների ներդրում ՀՀ Արագածոտնի մարզում՝ 68 հա, ՀՀ Արարատի մարզում՝ 160 հա, ՀՀ Կոտայքի մարզում՝ 30 հա:
	Ընդունվել է։

	12. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ
	25.06.2026թ.

	
	01/9-2/17033-2026

	Ի պատասխան Ձեր 16.06.2026թ. N 1/16.8/4915-2026 գրության, «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների 2027 թվականի տարեկան ծրագիրը հաստատելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծի նախաբանի համաձայն, «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների 2027 թվականի տարեկան ծրագիր»-ի (այսուհետ՝ Ծրագիր) ներկայացման համար հղում է կատարվել նաև «Սևանա լճի մասին» օրենքի 13-րդ հոդվածի 4.1-րդ մասին (Տարեկան ծրագիրը կառավարությունն Ազգային ժողով է ներկայացնում պետական բյուջեի նախագծի կազմում):
Միաժամանակ, ի կատարումն Տարածքային զարգացման և շրջակա միջավայրի նախարարական կոմիտեի 19.09.2025թ. նիստի N ԿԱ/276 արձանագրության 1.1-րդ կետի հանձնարարականի՝ շրջանառվել է ««Սևանա լճի մասին» օրենքում փոփոխություն կատարելու մաuին» ՀՀ օրենքի Նախագիծ, որով առաջարկվում է Սևանա լճի էկոհամակարգի տարեկան ծրագիրը հանել պետական բյուջեի նախագծի կազմից և ներկայացնել ՀՀ կառավարության հաստատմանը՝ բյուջեի ընդունումից հետո՝ երկամսյա ժամկետում: Փոփոխությունը պայմանավորված է գործող օրենսդրական ժամկետների և ծրագրային ֆինանսական և ոչ ֆինանսական ցուցանիշների անհամապատասխանությամբ, քանի որ վերջիններս վերջնականապես ձևավորվում են միայն հաջորդ տարվա տարեսկզբին:
Այս կապակցությամբ առաջարկում ենք Ծրագրի քննարկումներին անդրադառնալ ՀՀ վարչապետի 08.01.2026թ. «Հայաստանի Հանրապետության 2027 թվականի բյուջետային գործընթացն սկսելու մասին» N 8-Ա որոշմամբ հաստատված հավելվածի 37-րդ կետով սահմանված ժամկետում՝ ՀՀ 2027թ. պետական բյուջեի նախագծի վերջնական տարբերակի առկայության պարագայում, որտեղ հստակեցված կլինեն Ծրագրով նախատեսված միջոցառումների ֆինանսավորման չափերը, ինչպես նաև ««Սևանա լճի մասին» օրենքում փոփոխություն կատարելու մաuին» ՀՀ օրենքի Նախագծի հետագա քննարկման և ընդունման արդյունքներով։
	Ընդունվել է։

	12. ԲՆԱՊԱՀՊԱՆՈՒԹՅԱՆ ԵՎ ԸՆԴԵՐՔԻ ՏԵՍՉԱԿԱՆ ՄԱՐՄԻՆ
	26.06.2026թ.

	
	N 01/29.3/10/4537-2026

	«Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների 2027 թվականի տարեկան ծրագիրը հաստատելու մասին» Կառավարության որոշման նախագծի վերաբերյալ Բնապահպանության և ընդերքի տեսչական մարմինը առաջարկում է հավելվածի 1-ին կետի 1․1 ենթակետի 7-րդ՝ «Միջոցառման իրականացման չափորոշիչը» սյունակում ավելացնել «Տարեկան ծրագրով նախատեսված ստուգումներ» բառերը։
	Ընդունվել է։

	13.ՎԵՈԼԻԱ ՋՈՒՐ ՓԲԸ
	29.06.2026թ.

	
	ՄՍ/22807

	Առարկություններ և առաջարկություններ չկան։
	

	14. ՔԱՂԱՔԱՇԻՆՈՒԹՅԱՆ ԿՈՄԻՏԵ
	01.07.2026թ.

	
	N 01/18.5/10566

	Նախագծի վերաբերյալ դիտողություններ չկան։
	

	15. «ԿԵՆԴԱՆԱԲԱՆՈՒԹՅԱՆ ԵՎ ՀԻԴՐՈԷԿՈԼՈԳԻԱՅԻ ԳԻՏԱԿԱՆ ԿԵՆՏՐՈՆ» ՊՈԱԿ
	02.07.2026թ.

	
	Փ-2459-270

	«Կենդանաբանության և հիդրոէկոլոգիայի գիտական կենտրոն» ներկայացնում է կազմակերպության իրավասությանն առնչվող միջոցառումների մասով լրացված «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների 2027 թվականի տարեկան ծրագիրը հաստատելու մասին» Կառավարության որոշման նախագծի հավելվածի 7-րդ «Միջոցառման իրականացման չափորոշիչը» սյունակը՝ ներառելով միջոցառումների կատարման գնահատման հստակ քանակական և որակական ցուցանիշներ։
Սևանա լճի ֆիտոպլանկտոնային (ներառյալ քլորոֆիլ ա), զոոպլանկտոնային, մակրոզոոբենթոսային և մակրոֆիտային նմուշների ընդհանուր 324 դիտարկում
	Ընդունվել է։

	Սևանա լճի ջրավաք ավազանի 7 խոշոր վտակների (Ձկնագետ, Գավառագետ, Արգիճի, Կարճաղբյուր, Մասրիկ, Լիճք, Ծակքար գետերի) երեք դիտակետերում՝ (ակունք, միջին հոսանք, գետաբերան) սննդային շղթայի հիմնական օղակների (հիդրոքիմիա, մանրէաբանություն, մակրոֆիտ, բենթոս, ձկնաշխարհ) սեզոնային հետազոտությունների իրականացում։ 105 դիտարկում։ 500 փորձանմուշի մշակում 5-ական կրկնությամբ։ Նշված դիտակետերի ջրերում և տիղմում կենսածին տարրերի որոշում։
	Ընդունվել է։

	Ձկան պաշարների հաշվառում նավի գործարկմամբ 2դիտարկում
Որսագործիքների որսունակության գնահատում, ձկների կենսաբանական և էկոլոգիական առանձնահատկությունների գնահատում 9դիտարկում
Սևանա լճի ջրհավաք ավազանի գետերում էնդեմիկ ձկնատեսակների կենսաբանական տվյալների, վիճակի գնահատում 3դիտարկում
	Ընդունվել է։

	Սևանա լճում յուրաքանչյուր ամիս խեցգետնորսիչներով և դնովի ցանցերով լճի տարբեր տեղամասերից խեցգետնի փորձանմուշների ձեռք բերում։ 500 կենդանիների ձևաչափական ցուցանիշների վերլուծություն։ 100 Ձվադրող էգերի բեղունության ցուցանիշների հետազոտում։
Կենդանիների շրջանում տարածված հիվանդությունների գնահատում։
	Ընդունվել է։

	16. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ
	10.08.2026թ.

	
	N /27.2.3/41474-2026

	1.Նախագծի 1-ին կետով հաստատված հավելվածի (այսուհետ՝ Հավելված) 7-րդ սյունակով սահմանվում են միջոցառման իրականացման չափորոշիչը (քանակական և որակական ցուցանիշներ)։
Այս կապակցությամբ հայտնում ենք, որ սույն սյունակով ներկայացվում են սահմանված միջոցառումների շրջանակներում նախատեսված հիմնական քայլերը, ուստի առաջարկում ենք դրանց համապատասխան սյունակի վերնագիրը վերանայել։
	Ընդունվել է։

	2․Հավելվածի 1․1-րդ կետի 3-րդ ենթակետի 7-րդ սյունակով նախատեսվում է իրականացնել «Սևան» ազգային պարկի տարածքում տնտեսվարող շուրջ 900 սուբյեկտներին մաքրման կայանների տեղադրման անհրաժեշտության վերաբերյալ ծանուցումներ։
Նույն ենթակետի 2-րդ սյունակի համաձայն՝ սույն ենթակետով նախատեսված 
ծրագիրը նախատեսվում է իրականացնել համաձայն Կառավարության 2006 թվականի մարտի 23-ի N 397-Ն որոշման, որի 3-րդ կետի «բ» ենթակետի համաձայն՝ Հայաստանի Հանրապետության բնապահպանության նախարարը պարտավորվում է լոկալ մաքրման կայանների ձեռքբերման նպատակով լճի ափամերձ տարածքում գոյություն ունեցող օբյեկտների սեփականատերերին ցուցաբերել տեղեկատվական օժանդակություն:
Նույն ենթակետի 8-րդ սյունակի համաձայն որպես ֆինանսավորման աղբյուր նախատեսվում է օբյեկտները շահագործող տնտեսվարող միջոցները։
Ելնելով այն հանգամանքից, որ վերոնշյալ կարգավորմամբ տեղեկատվության տրամադրման (ծանուցման) պարտավորությունը դրված է պետական մարմնի վրա և իրականացվում է պետական միջոցների հաշվին, մինչդեռ աղյուսակի 8-րդ սյունակի համաձայն որպես ֆինանսավորման աղբյուր նախատեսվում են օբյեկտները շահագործող տնտեսվարողների միջոցները, առաջարկում ենք հստակեցնել 8-րդ սյունակում նախատեսված ֆինանսավորման աղբյուրը՝ սահմանելով, որ տնտեսվարող սուբյեկտներին ծանուցումը պետք է իրականացվի պետական միջոցների հաշվին։
	Ընդունվել է։

	3․«Տեղական ինքնակառավարման մարմինների մասին» օրենքի 83-րդ հոդվածի 1-ին մասի համաձայն՝ Համայնքի բյուջեն համայնքի միջնաժամկետ ծախսերի ծրագրով նախատեսված եկամուտների (մուտքերի) ձևավորման և ծախսման մեկ տարվա ֆինանսական ծրագիրն է, որը նպատակաուղղվում է համայնքի հնգամյա զարգացման ծրագրի և տեղական ինքնակառավարման մարմինների` օրենքով վերապահված լիազորությունների իրականացմանը:
	Հավելվածի 2․8-րդ կետի 8-րդ սյունակով (2027 թվականի ֆինանսավորման աղբյուրը և պահանջվող գումարը) ծրագրի իրականացումը նախատեսվում է Հայաստանի Հանրապետության օրենքով չարգելված այլ միջոցների և տեղական ինքնակառավարման մարմինների միջոցների հաշվին։
Հաշվի առնելով այն հանգամանքը, որ վերոնշյալ կարգավորման շրջանակներում ծրագրի իրականացման համար նախատեսվում է օգտագործել տեղական ինքնակառավարման մարմինների բյուջեում ներառված միջոցներ, իսկ օրենքով նշված միջոցների օգտագործումը նպատակաուղղվում է համայնքի հնգամյա զարգացման ծրագրի և տեղական ինքնակառավարման մարմինների՝ օրենքով վերապահված լիազորությունների իրականացմանը, առաջարկում ենք Հավելվածի 2.8-րդ կետի 8-րդ սյունակով նախատեսել, որ տեղական ինքնակառավարման մարմինների միջոցների օգտագործումը ծրագրի իրականացման նպատակով իրականացվում է համապատասխան համայնքի համաձայնությամբ։
	Ընդունվել է։

	4. Միևնույն ժամանակ Նախագծի համարակալումը անհրաժեշտ է վերանայել և կետերը համարակալել ամբողջ թվերով:
	Չի ընդունվել։
[bookmark: _GoBack]Նախագծի հավելվածի համարակալումը պայմանավորված է Տարեկան ծրագրի կառուցվածքով, մասնավորապես՝ ծրագրի միջոցառումները խմբավորված են առանձին բաժիններում, և «1.1», «2.1» և հաջորդական նմանատիպ համարակալմամբ հստակ արտացոլվում է յուրաքանչյուր միջոցառման պատկանելիությունը համապատասխան բաժնին։
Հաշվի առնելով վերոգրյալը՝ գործող համարակալման համակարգը նպատակահարմար է պահպանել՝ որպես Ծրագրի կառուցվածքային բաժինների և դրանց ներքո նախատեսված միջոցառումների փոխկապակցվածությունը արտացոլող համարակալում։



